49. ΝΟΜΟΘΕΤ.ΔΙΑΤΑΓΜΑ υπ’ αριθ. 91 της 11/14 Ιαν. 1969 (ΦΕΚ Α΄ 5) Περί αστικής προστασίας των παροχών κοινωνικής ασφαλίσεως. Άρθρον μόνον.-1.Αι εις χρήμα και εις είδος παροχαί προς τους ησφαλισμένους και συνταξιούχους των οργανισμών κοινωνικής ασφαλίσεως δεν εκχωρούνται ουδέ κατάσχονται. «2.Εξαιρετικώς επιτρέπεται η κατάσχεσις μέχρι του 1/4 του ποσού της συντάξεως λόγω διατροφής συζύγου κατιόντων ή ανιόντων. Επιτρέπεται ωσαύτως η εκχώρησις μέρους ή όλου του ποσού των εφ’ άπαξ βοηθημάτων λόγω συστάσεως προικός και μέχρι των 3/4 του ποσού τούτων υπέρ των Ταχυδρομικών Ταμιευτηρίων, του Ταμείου Παρακαταθηκών και Δανείων, Οργανισμών Κοινωνικής Ασφαλίσεως ή Νομικών Προσώπων Δημοσίου Δικαίου ή της Εθνικής Κτηματικής Τραπέζης της Ελλάδος, εν περιπτώσει χορηγήσεως υπ’ αυτών στεγαστικών ή οικοδομικών δανείων, εις τους ησφαλισμένους των περί ων η προηγουμένη παράγραφος Οργανισμών». Η παρ. 2 ετροποποιήθη ως άνω δια του άρθρ. 6 Νόμ. 688/1977 (τόμ. 39 σελ. 420,05). 3.Η παρ. 5 του άρθρ. 1 του Ν.Δ. 4577/1966 καταργείται. Αντίθετος προς τας διατάξεις του παρόντος γενική ή ειδική διάταξις της κειμένης νομοθεσίας δεν ισχύει. 